POROČILO O IZMENJAVI – Umea, Švedska, 2. semester

• **Kako ste bili zadovoljni z izmenjavo in zakaj?**

Z izmenjavo sem bila zelo zadovoljna. Na švedskem imajo dober šolski sistem, profesorji in ljudje tam na splošno so zelo prijazni in razumevajoči. Je zelo mešana kultura, zato skoraj da ne zaznaš stereotipov. Univerza ti sproti pravi čas sporoči, kaj vse je potrebno izpolniti pred, med in po študijski izmenjavi.

• **Ste imeli redna predavanja v angleščini ali samo občasne konzultacije?**

Vse je potekalo v angleščini.

• **Kako bi ocenili kakovost študija? Kakšni so bili profesorji? Bi kateri predmet/profesorja posebej pohvalili/skritizirali?**

V primerjavi s Slovenijo imajo tam zelo dober šolski sistem. Skozi cel semester sem imela vsa predavanja na daljavo. Izpit smo lahko pisali 3–6 ur (odvisno od profesorja in težavnosti izpita), a če si znal, so ga lahko odpisal v eni uri. Med izpiti in predavanji nismo imeli vklopljenih kamer in zvočnikov. Predmeti so razporejeni skozi cel semester, tako da se najprej osredotočiš na en/dva predmeta, odpišeš izpite, po približno dveh mesecih pa imaš še ostale predmete. Ni tako kot pri nas, ko imaš skozi cel semester predavanja, na koncu pa moraš odpisati vse izpite.

Profesorji dobro razlagajo snov, so prijazni, razumljivi in prilagodljivi. Izbrala sem si predmet Psychology 2, ki vsebuje štiri predmete: Cognitive, personality, developmental in health psychology.

• **Kakšni so življenjski stroški v primerjavi s temi v Sloveniji? Koliko je treba imeti za namestitev?**

Štipendija mi je pokrila vse: študentski bon, prevoz do Švedske in nazaj, prevozi po mestu, hrano, … Za dražja potovanja raje imej še kaj prihrankov. Porabila sem približno 30 evrov na mesec. Blizu študentskih domov je tudi trgovina Lidl, kjer boš našla poceni hrano in pijačo. Imajo tudi Ikeo, tako da brez skrbi. Imajo tudi trgovino Fritidsbanken, kjer si lahko zastonj izposodiš športno opremo (za smučanje, bordanje, drsanje, tek na smučeh, žoge, pohodniški nahrbtniki, šotori, spalke, podlage za jogo, …). Namestitev sem plačevala približno 300 eurov na mesec – imela sem svojo sobo s svojo kopalnico in straniščem.

• **Je ustanova velika? Sprejme veliko tujih študentov? Kakšne so možnosti za druženje z domačimi in tujimi študenti?**

Možnosti za druženje z tujimi in domačimi študenti je ogromno, saj je Umea študentsko mesto. Študentski domovi in fakultete so blizu skupaj. Buddy program omogoča, da se spoznaš s tujimi študenti, organizirajo razne zabave, potovanja, srečanja …

• **Kakšno je mesto?**

Mesto je zelo urejeno ter obkroženo z umetnostjo in naravo. Od študentskega doma je oddaljeno približno 45 minut počasne hoje, imaš pa tudi mestne avtobuse na vsake 15 minut.

• **Kako je bilo poskrbljeno za obšolske dejavnosti?**

Na začetku imaš nekajkrat srečanja pred zooma, kjer ti povedo kaj vse lahko počneš v bližini in na sploh na Švedskem. Veliko je lepo urejenih naravnih parkov. Imajo tudi IKSU – športni center (plavanje, plezanje, skupne vadbe, odbojka, nogomet, …), organizirajo tudi ribolov, kolesarjenje, plese, skupne pohode, …). Buddy program tudi organizira veliko potovanj (npr. farma losov). Sami smo šli tudi v Ice hotel, preizkusili švedsko savno, se kopali v bližnjem jezeru, šli na farmo jelenov, obiskali Stockholm, naravne parke …

• **Kaj priporočate študentom, ki nameravajo iti na študij tja?**

Če želiš videti severni sij, je to idealen kraj zate.

• **Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?**

 nina.kodrun@gmail.com